Ego Henricus, Trecensium comes Palatinus, presentibus et futuris notum fieri volo, quod monialibus apud Visneel juxta Cathalaunum, Deo servientibus, unum modium frumenti in molendinis meis de Virtuto, singulis annis percipiendum, ad mensuram fori in perpetuam elemosinam dedi, nec non et usuarium ubique in nemoribus meis et pascua mea apud Joviniacum et Vetuanz eisdem monialibus concessi, ut hoc autem ratum et inconcussum permaneat, scripto et sigilli mei auctoritate confirmari precepi. Cujusquidem rei testes sunt sancti Menimii Nicolaus capellanus, Hugo de Montrampon, Petrus Bristoldus, Matheus de Capis, Hugo Trata. Tradita anno domini MºCºLXºIº, apud sanctum Menimium.